Up-271/01
Datum: 2002-12-10T00:00:00.000+01:00
ecli: ECLI:SI:USRS:2002:Up.271.01
vrsta: posamični akt
zadeva: ustavna pritožba
objavljeno: Neobjavljeno | 10.12.2002
dokument: US21961
akt: Ustavna pritožba A. A. in B. B. zoper sklep Višjega sodišča v Mariboru št. Cp 823/2001 z dne 8. 5. 2001 v zvezi s sklepom Okrajnega sodišča v Mariboru št. III P 428/99 z dne 12. 3. 2001
resitev: nesprejem ustavne pritožbe
izrek: Ustavna pritožba A. A. in B. B. zoper sklep Višjega sodišča v Mariboru št. Cp 823/2001 z dne 8. 5. 2001 v zvezi s sklepom Okrajnega sodišča v Mariboru št. III P 428/99 z dne 12. 3. 2001 se ne sprejme.
stavek: Ker z izpodbijanima sklepoma pritožnikoma niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
odlocitev: sklep
geslo: Nesprejem ustavne pritožbe, ker očitno ne gre za kršitev človekovih pravic in temeljnih svoboščin.
podlaga: Zakon o Ustavnem sodišču (ZUstS), 1. al. 2. odst. 55. čl.
datum_vloge: 2001-06-17T22:00:00.000Z
datum_odlocitve: 2002-12-09T23:00:00.000Z

# Up-271/01-6

18. 12. 2002

# SKLEP

Ustavno sodišče je v postopku za preizkus ustavne pritožbe A. A. in B. B. iz Ž. na seji senata dne 10. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. in B. B. zoper sklep Višjega sodišča v Mariboru št. Cp 823/2001 z dne 8. 5. 2001 v zvezi s sklepom Okrajnega sodišča v Mariboru št. III P 428/99 z dne 12. 3. 2001 se ne sprejme.**

## OBRAZLOŽITEV

V pravdi zaradi motenja posesti je Vrhovno sodišče zavrglo revizijo, ki sta jo vložila pritožnika. Zoper sklep Vrhovnega sodišča sta pritožnika vložila ugovor, ki ga je sodišče prve stopnje z izpodbijanim sklepom zavrglo. Višje sodišče je zavrnilo pritožbo pritožnikov zoper sklep sodišča prve stopnje.

Z ustavno pritožbo pritožnika izpodbijata v izreku navedena sklepa. Iz laične ustavne pritožbe izhaja, da se ne strinjata z odločitvijo sodišča. Kršitve ustavnih pravic vidita pritožnika v tem, da sodišče ni odločilo v njuno korist.

Ustavno sodišče ni instanca sodiščem, ki odločajo v pravdnem postopku, in ne presoja samo po sebi nepravilnosti pri ugotavljanju dejanskega stanja in pri uporabi materialnega in procesnega prava. V skladu s 50. členom Zakona o Ustavnem sodišču (v nadaljevanju ZUstS) Ustavno sodišče izpodbijano odločbo preizkusi le glede vprašanja, ali so bile z njo kršene človekove pravice in svoboščine. Izpodbijano sodno odločbo Ustavno sodišče lahko razveljavi, če temelji na pravnem stališču, ki je z vidika kakšne človekove pravice ali temeljne svoboščine nesprejemljivo. Takšnih pravnih stališč pa v izpodbijanih sklepih ni. Navedbe pritožnikov v ustavni pritožbi v zvezi s tem, kdo je dolžan plačati sodno takso, za odločitev v tej ustavni pritožbi niso relevantne. Z Izpodbijani sodni odločbi namreč ne vsebujeta odločitve o tem, kdo je dolžan plačati sodno takso, temveč sta sodišči z njima odločili le o dopustnosti pravnega sredstva zoper sklep Vrhovnega sodišča. Stališče sodišč, da zoper revizijsko odločbo Vrhovnega sodišča ni dovoljeno pravno sredstvo, pa z vidika ustavnih pravic ni sporno.

Ker z izpodbijanima sklepoma pritožnikoma niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.

Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger